அறிவொளிக்கால நண்பர்களையும் இந்த முயற்சிக்கு இணைசேர்த்து இருந்தனர். “அறிவொளிக்குப் பிறகு எத்தனையோ சமூக செயல்பாடுகளில் ஈடுபட்டேன். ஆனால் அறிவொளிக்குப் பிறகு இன்றுதான் அந்தத் துடிப்பும் வேகமும் என்னுள் அதிகரிக்கக் கண்டேன் என்றார் ஒரு பேராசிரியர். பல்வேறு வகைப்பட்ட இல்லங்களில் இந்நூலகம் அமைக்கப்படுகிறது. ஒருவீட்டில் ஆயிரம்ரூபாயைப் பெற்றுக்கொண்டு, அதற்குப் பொருத்தமான நூல்களை அவர்களுக்கு வழங்கியிருந்தால் அந்த வீட்டில் ஒரு நூலகம் அமைக்கப்பட்டிருக்குமா என்பதும், இவ்வளவு உயிரோட்டமாக இருந்திருக்குமா என்பதும் சந்தேகமே. புத்தகங்களை வாங்குவதோடு மட்டுமல்லாமல் வாசிக்கத் தூண்டியிருக்குமா? பழைய நூல்களைத் தேடிச் சேர்க்க வித்திட்டிருக்குமா என்பது பெரும் கேள்விக்குறியே.